# Carlos Latuff

Carlos Latuff (Rio de Janeiro, 30 de novembre de 1968) és un ninotaire brasiler. El seu treball tracta temes com l'anticolonialisme, l'anticapitalisme i l'antibel·licisme. És conegut per les seves il·lustracions sobre el conflicte israelià-palestí, una qüestió que va conèixer de primera mà després d'un viatge a la regió a finals dels anys 1990, i els esdeveniments de la Primavera Àrab.
Els dibuixos de Latuff, que estableixen un paral·lelisme entre l'estat d'Israel i el nazisme i comparen el Mur de Cisjordània amb els camps de concentració, han estat qualificats d'antisemites pel Centre Simon Wiesenthal, que ha titllat el treball de Latuff de «banalització de l'Holocaust». Latuff ha rebutjat les acusacions com «una estratègia per a desacreditar les crítiques a Israel».
| « | Els meus dibuixos no se centren en els jueus ni en el judaisme. El meu enfocament és Israel com a entitat política, com a govern, les seves forces armades com un satèl·lit dels interessos dels EUA a l'Orient Mitjà, i especialment les polítiques israelianes cap al poble palestí. Passa que els jueus israelians són els opressors dels palestins... Els meus detractors diuen que l'ús de l'Estrella de David als meus dibuixos relacionats amb Israel és una prova irrefutable d'antisemitisme, però no és culpa meva si Israel va triar motius religiosos sagrats com a símbols nacionals, com ara la menorà de la Knésset o l'Estrella de David, en màquines de matar com els avions F-16. | » |

## Trajectòria

Latuff va néixer al barri de São Cristóvão de Rio de Janeiro i és d'ascendència libanesa. Va iniciar-se com a dibuixant en publicacions d'esquerres al Brasil el 1990. El 1997, després de veure un documental sobre l'Exèrcit Zapatista d'Alliberament Nacional mexicà, va decidir crear un lloc web i dedicar-se a «l'activisme artístic» copyleft. Graham Fowell, expresident del Club de Dibuixants de Gran Bretanya, ha comparat el seu treball amb el de Banksy.
El 2011, els seus dibuixos sobre la Revolució del 25 de gener van convertir-lo, segons Reuters, en «un heroi de la tumultuosa Primavera Àrab amb esbossos satírics de foc ràpid».
Latuff ha estat arrestat almenys tres vegades al Brasil pels seus dibuixos animats sobre la policia brasilera, a qui ha criticat per la brutalitat policial.
Les obres de Latuff sovint s'han autopublicat a llocs web com Indymedia i blogs. És col·laborador de The Globe Post i alguns dels seus dibuixos han aparegut en revistes com Mad i Le Monde diplomatique. També col·labora en diversos diaris de l'Orient Mitjà, com Alquds Alarabi, Huna Sotak i l'Islamophobia Research and Documentation Project de la Universitat de Califòrnia a Berkeley. L'any 2019 va editar-se una selecció dels seus dibuixos al llibre Drawing Attention to the Israeli-Palestinian Conflict: Political Cartoons by Carlos Latuff.
Latuff ha creat dibuixos animats criticant els mandataris George W. Bush, Luiz Inácio Lula da Silva i Tony Blair, entre d'altres polítics. Ha criticat les invasions militars estatunidenques a l'Iraq i l'Afganistan: «la guerra no és un videojoc, i el tecnofetitxisme no s'ha de celebrar, sinó exposar», i ha argumentat que les accions dels EUA han estat motivades per la possibilitat de treure beneficis del petroli.

## Referències

* 1 2 Hosn, Dina Aboul «Brazilian artist lives up to his promise». , 18-01-2009 [Consulta: 3 setembre 2020].
* 1 2 3 Shenker, Jack «Carlos Latuff: The voice of Tripoli – live from Rio». , 22-08-2011 [Consulta: 17 desembre 2015].
* ↑ Simons, Andy. Drawing Attention to the Israeli-Palestinian Conflict, 2019. ISBN 9780993186646.
* ↑ «SPME | Scholars for Peace in the Middle East» (en anglès americà), 08-06-2023. [Consulta: 29 agost 2023].
* ↑ Levick, Adam. «Anti-Semitic Cartoons on Progressive Blogs». Jerusalem Center for Public Affairs, 02-09-2010. [Consulta: 3 setembre 2020].
* ↑ «Is this cartoon by Latuff, published at indymedia-switzerland, anti-Semitic? An analysis». Aktion Kinder des Holocaust. Arxivat de l'original el 1 maig 2011.
* ↑ Gerstenfeld, Manfred. «Ahmadinejad, Iran, and Holocaust Manipulation: Methods, Aims, and Reactions». Jerusalem Center For Public Affairs, 01-02-2007. Arxivat de l'original el 28 juliol 2012.
* ↑ Trigo, Luciano. "‘Imagens podem ser apropriadas por qualquer um’, diz Carlos Latuff." G1 (O Globo). 25 January 2013. Retrieved on June 18, 2014. "nascido no subúrbio carioca de São Cristóvão:" (Carioca means from Rio de Janeiro)
* ↑ «Carlos Latuff | Brasil 247 Carlos Latuff» (en portuguès brasiler). [Consulta: 29 agost 2023].
* ↑ «Latuff's cartoon displayed in Tahrir Square». Twicsy.com, 01-08-2011. Arxivat de l'original el 2 abril 2012. [Consulta: 25 gener 2013].
* ↑ «Direita Israelense ameaça cartunista brasileiro», 13-09-2006. Arxivat de l'original el 2007-10-07. [Consulta: 29 agost 2023].
* ↑ «Belgian education ministry website publishes vicious cartoon». The Times of Israel, 18-09-2013.
* ↑ [Consulta: 25 agost 2017].
* ↑ Interview for JAMI magazine My cartoons in Saudi Arabia magazine Article about my art in the Lebanese newspaper "Al Akhbar" Cartoon reproduced in Iraqi magazine
* ↑ Latuff, Carlos Sur: International Journal on Human Rights, 2016, pàg. 127–129.
* ↑ — Lorenzo Kom'boa Ervin. «The Cartoons of Carlos Latuff». Infoshop.org, 23-01-1995. Arxivat de l'original el 2021-04-11. [Consulta: 10 agost 2014].
* ↑ Arxivat June 19, 2007, a Wayback Machine.
* ↑ Arxivat June 19, 2007, a Wayback Machine.
* ↑ «Archived copy». Arxivat de l'original el 19 juny 2007. [Consulta: 26 gener 2007].
* ↑ «Archived copy». Arxivat de l'original el 26 juliol 2011. [Consulta: 26 gener 2007].
* ↑ «Archived copy». Arxivat de l'original el 26 juliol 2011. [Consulta: 26 gener 2007].
* ↑ «Interview with Carlos Latuff». Latuff2.deviantart.com, 11-06-2009. [Consulta: 25 gener 2013].
* ↑ Najjar, Orayb International Journal of Contemporary Iraqi Studies, 8, 2014, pàg. 15–34. DOI: 10.1386/ijcis.8.1.15_1.